Куйола, Юхо

Юхо (Йоханнес, Иван) Куёла (, алкуксонь чачома буелемесь - "Лазарев", 1884 иень якшамковонь 18 чистэ Салминь буень Миинала велесэ – 1963 иень аштемковонь 4 чистэ Тампересэ) — людикень ды карелэнь келень ванныця.
Тонавтнема таркат ды иеть.
Юхо Куёла чачсь границянь Карелиянь () микшницянь ды тувака сокицянь-видицянь Иван Лазаревень раськесэ. Сон тонавтнесь ды поладызе тонавтнеманзо Сортавалань лицейсэ. Сортавалань историянь тонавтыцякс важодсь O. A. Форсстрём, конась карелэнь кельсэ, кода тиринь кельсэ кортыця цёраэйкакшонь, явизе мелензэ Салминь кортавксонь материалонь пурнамо.
Хельсинкинь университетов поступамодо мейле 1904 иень сёксня Куёла ушодсь финнэнь ды славянонь кельтнень филологиянь тонавтнеме. Сы кизна сон пурнась Салминь кортавксонь валкс Финнэнь Литературной Вейсэндявксонь () пшкадемань коряс. Те тевенть песэ чачсь малава вете тёжат валонь карточкат. Кандидатокс анокстамодо икеле сон полавтызе буелемензэ Куёлакс.
Куёла кармась философиянь кандидатокс 1909 иестэ. Hänen kielennäytteillä täydennetty laudaturtutkimuksensa "Äänneopillinen tutkimus Salmin murteesta" ilmestyi "Suomi"-sarjassa vuonna 1910. Тонавтнема шкасто сон тувака важодсь фонетикань ванныцякс. Сонзэ кимографонзо (те гайгемань линиянь записямонь машина экспериментальной фонетикасо) онкснеманзо тевс нолдазь, Кай Доннер ( 1912 иестэ нолдась научной важодема - 
"Салминь кортавксонь квантовой ёнксозо" ().
Людикень ды карелэнь келень кортавкстнэнь пурнамось.
Кандидатокс кармамодо мейле Юхо кармакшнось мелень явомо аускультациянень, зярдо важодсь Хельсинкинь финнэнь келень лицейсэ. Истяжо сонзэ ульнесь мелезэ тувака поладомс наукань коряс важодеманть. Э. Н. Cетялянь превень путоманзо коряс, сон ушодсь тонавтнема-ваннома се шкасто овси беряньстэ содазь людикинь кортавксонть. 1909 иень кизна Юхо ардсь Финнэнь Литературной Вейсэндявксэнь пельде стипендия лангс Чилисемаёнксонь Карелияв, неень шкань Уссуна велес (), косо эрясть людикень кортавкссо кортыцятне, тосто сон пачколесь пелевеёнов ды чивалгомоёновдак: малава неень шкань Михайловской веленть видс (). Тосо ульнесь теезь малава колмо тёжат валонь карточкат ды теде башка пурнась фонологиянь ды морфологиянь коряс материалт. Те ды лия ардомань кувалт сон тейнесь истя жо фотокувт.
Сы иестэ Куёла таго ардсь Чилисемаёнксонь Карелияв, косо поладсь людикень кортавксонь гайгемань историядо седе тов материалонь пурнамо эсь диссертация туртов. Ялатеке те ардомась прядовсь Петроскойсэ, косо Олонецень () губернаторось лоткавтызе сонзэ финнэнь пропагандань сравтнемань кисэ. Юхонень савсь велявтомс Хельсинкив, косо сонзэ яволявтызь магистракс. Ине-Петрань ошсо сон стяко снартнесь полавтомс губернаторонть мереманть. Тень кувалт сон арсезевсь ардомс Ине Одош ошонь губернияс пурнома-ванномо Валдаень карелтнэнь кортамо лувтнэнь. Валдаень, Демянскоень ды Крестцынь велетнева сон пурнась 1150 валонь карточкат ды сёрмадстынзе весе велетнень, косо се шкамс кортасть карелэнь кельсэ. Куёла нать ульнесь меельце финнэнь кельсодыдей, конась сакшнось валдаень карелтнэнь туртов.
1910–1911 иетнестэ сон важодсь Йоенсуунь лицейсэ финнэнь ды рузонь кельтнень тонавтыцякс. Секс мекс людикекс кортыцятнень эрямо таркатнес пачкодемась марявсь пек стакакс, Куёла арсезевсь явомс мель Ине одошонь ды Тверень губерниятнень карелэнь кортавкстнэнь. 1911 иень кизна сон ардсь тихвинской карел мезнень, косо сон пурнась малава кавто тёжат валонь карточкат ды сёрмадсь карелэнь ёвкст, конат совасть "Карелэнь келень невтеманть" васенце пельксэс.
1911–1912 иетнестэ сон тонавтнесь рузонь кель Ине-Петрань ошсо ды сы кизна Финнэнь Литературной Вейсэндявксэнь пельде стипендиянь саезь ардсь тверень карелтнэнь туртов. Юхо якась кавксо велева, конат совасть Торжоконь, Зубцовонь, Вышний Волочоконь ды Осташковонь буетнес, тосо анокстазельть кото тёжадо ламо валонь сёрмадовкст.
1912–1913 иетнестэ Юхо ульнесь Московонь университетэнь стипендиатокс ды сы кизна ардсь Тверень ёнксонтень таго . Весьегонскоень, Вышний Волочоконь, Кашинэнь ды Бежецкень буень велетнева пурназельть 8500 ламо валонь карточкат. Весьегонской велесэ сёрмадозь ёвкстэ лиссть седе тов Эйно Лескиненэнь кедь ало нолдазь "Карелэнь келень невтемасонть".
Лият наукань коряс важодемат.
Васенце весе масторонь торпингесь ды Йоенсуусэ тонавтыцякс важодемась лоткавтызь Куёлань келень ванномань-пурнамонь тевенть зярыя иес. 1918 иестэ сонзэ путызь оенной комиссаронь лездыцякс Сортаваласо, косо сон лия тевтнеде башка ветясь Олонецень () ойнадо чиицятнень тевтнесэ. 1923-1924 иетнестэ Куёла ульнесь Выборгонь лицеень финнэнь ды рузонь кельтнень тонавтыцякс. Теде мейле сон важодсь тейтерень лицейсэ финнэнь келень ветицякс Тампересэ энатой 1953 иень видс. Теде мейлеяк сон важодсь тоско шкань-шкань сакшныця тонавтыцякс, долой тусь те школасто 1958 иестэ.
Тонавтыцянь тевдень башка Куёла явсь мель людикень кортавксонтень ды карелэнь келентень овси 1940 иетнень видс. Сонзэ васенце людикень коряс материалось совась "Карелиянь книгас" () 1910 иестэ, конанть 1932 иестэ омбоце нолдавксонзо сонсь жо витнизе. 1922 иестэ анокстызе одс нолдавксонть Хейкки Оянсуунь сёрмадовксонзо "Карелиянь келень гидэсь" (). A.Р.Ниеми нолдызе тевс Юхо Куёлань тевденть содамочинзэ Финнэнь раськень кезэрень моронь нолдавксонт анокстамсто ().
Финнэнь-угрань вейсэндявксось нолдызе 1934 иестэ Куёлань сёрмадовксонзо пурнавкс - "Людикинь кортавксонь невтема". Теде мейле вейсэндявксось макссь Куёланень тев: пурнамс "Людикень кортавксонь валкс" ( (1944), конась нежедсь ламосо эсь, Куёлань, пурнавксонзо-сёрмадовксонзо лангс. Россиянь потсо валонь пурнамось-сёрмадомась седе тов ульнесь нолдазь тевс "Карелэнь келень валксонь" () теевемсэ. 
Куёлань артнемадо ёвтнемат ды кельденть содамочинь невтемась ульнесь совавтозь Пертти Виртарантань "Юхо Куёла: карелэнь ды людикень ванныця" сёрмадовксонтень 1960 иестэ (). Секе иестэ Куёла ульнесь лемдязь Хельсинкинь университетэнь докторокс.